Evinrude E-Tec 115hp HO Outboard Engine - POA - Dulas Boat and Caravan Co.
Evinrude E-Tec 115hp HO Outboard Engine - POA
Stock Reference: E115HO
Select Model (Select)HGLHSLDHX Baheberu 11 | Beibele Inthaneteng | Phetolelo ya Lefase le Lefsa
11 Tumelo+ ke tebelelo e kgonthišeditšwego ya seo se holofetšwego,+ bohlatse bjo bo lego molaleng bja dilo tša kgonthe tšeo di sa bonwego.+
2 Gobane batho ba mehleng ya kgale ba ile ba hlatselwa ka yona.+
3 Ka tumelo re lemoga gore dilo tše di lego legohleng*+ di beilwe ka thulaganyo ke lentšu la Modimo,+ moo e lego gore seo se bonwago se bile gona go tšwa dilong tšeo di sa bonagalego.+
4 Ka tumelo Abele o neile Modimo sehlabelo sa bohlokwa bjo bogolo go feta sa Kaine+ gomme ka yona tumelo yeo o ile a hlatselwa gore o lokile, gobane Modimo o ile a hlatsela+ seo ka gore a amogele dimpho tša gagwe; le ge a hwile, ka tumelo ya gagwe o sa bolela.+
5 Ka tumelo Henoge+ o ile a tlošwa e le gore a se bone lehu, gomme o be a sa hwetšagale felo gobane Modimo o be a mo tlošitše;+ eupša pele ga go tlošwa ga gagwe o ile a hlatselwa gore o kgahlišitše Modimo gabotse.+
6 Go feta moo, ka ntle le tumelo+ go kgahliša Modimo gabotse ga go kgonege,+ gobane yo a batamelago Modimo o swanetše go dumela gore o gona+ le gore e ba moputsi+ wa bao ba mo tsomago ka phišego.+
7 Ka tumelo Noa+ ka morago ga go hwetša temošo ya Modimo mabapi le dilo tšeo di bego di sešo tša bonwa,+ o bontšhitše go boifa Modimo, a aga areka+ gore a phološe ba lapa la gagwe; ka tumelo ye o ahlotše lefase+ gomme a ba mojabohwa wa toko+ yeo e tšweletšwago ke tumelo.
8 Ka tumelo Aborahama+ ge a bitšwa, o ile a kwa ka gore a tloge a ye lefelong leo go lona a bego a tla le newa e le bohwa; o ile a tloga gaešita le ge a be a sa tsebe mo a yago gona.+
9 Ka tumelo o ile a dula bjalo ka modiiledi nageng ya kholofetšo go etša ge eka ke nageng e šele,+ ke moka a dula ditenteng+ le Isaka+ le Jakobo,+ e lego bajabohwagotee le yena ba kholofetšo e swanago.+
10 Gobane o be a letetše motse+ wo o nago le metheo ya kgonthe, woo mohlami le moagi wa wona e lego Modimo.+
11 Ka tumelo Sara+ le yena o ile a hwetša matla a go ima ngwana,* gaešita le ge a be a fetile lebaka la go belega,+ ka ge a ile a tšea gore yo a holofetšago o a botega.+
12 Ka lona lebaka le, ka motho o tee+ yo go bego go etša eka o hwile,+ go belegwe bana bao ka bontši ba lekanago le dinaledi tša legodimo ka palo e bile ba sa balege go etša lešabašaba leo le lego lešing la lewatle.+
13 Ka moka ba ile ba hwa ba na le tumelo,+ gaešita le ge dikholofetšo di se tša phethagala mehleng ya bona,+ eupša ba di bone di le kgole+ ba di amogela gomme ba bolela phatlalatša gore e be e le bašele le badiiledi nageng.+
14 Gobane bao ba bolelago ka tsela ye ba hlatsela gore ba nyaka lefelo la bona ka phišego.+
15 Lega go le bjalo, ge nkabe ruri ba ile ba dulela go gopola lefelo leo ba tlogilego go lona,+ gona ba ka be ba bile le sebaka sa go boela morago.+
16 Eupša bjale ba phegelela lefelo le lekaone, ke gore la legodimo.+ Ka gona Modimo ga a hlabje ke dihlong ka bona gore a bitšwe Modimo wa bona,+ gobane o ba lokišeditše motse.+
17 Ka tumelo Aborahama ge a be a lekwa,+ go bile bjalo ka ge eka o gafile Isaka; ke monna yo a ilego a amogela dikholofetšo ka lethabo a leka go gafa morwa wa gagwe a nnoši,+
18 gaešita le ge go itšwe go yena: “Seo se tlago go bitšwa ‘peu ya gago’ se tla ba ka Isaka.”+
19 Eupša a ipotša gore Modimo o be a tla kgona go mo tsoša gaešita le bahung;+ o ile a mo amogela gape go tšwa moo ka tsela ya seswantšhetšo.+
20 Ka tumelo Isaka le yena o ile a šegofatša Jakobo+ le Esau+ mabapi le dilo tšeo di tlago go tla.
21 Ka tumelo Jakobo ge a be a le kgauswi le go hwa,+ o ile a šegofatša yo mongwe le yo mongwe wa barwa ba Josefa+ gomme a rapela a ikokotletše ka ntlha ya lehlotlo la gagwe.+
22 Ka tumelo Josefa, ge a batametše lehu la gagwe, o ile a bolela ka go huduga+ ga barwa ba Isiraele gomme a nea ditaelo mabapi le poloko* ya gagwe.+
23 Ka tumelo Moshe o ile a khutišwa ke batswadi ba gagwe ka dikgwedi tše tharo ka morago ga ge a belegwe,+ gobane ba be ba bone gore ngwana yo monyenyane o be a le botse+ gomme ga ba ka ba boifa taelo+ ya kgoši.
24 Ka tumelo Moshe ge a godile+ o ile a gana go bitšwa morwa wa morwedi wa Farao,+
25 a kgetha go swarwa gampe le setšhaba sa Modimo go e na le go thabela boipshino bja nakwana bja sebe,
26 gobane o ile a tšea kgobošo+ ya Kriste e le mahumo a fetago matlotlo a Egipita; gobane o be a tsepeletše go amogeleng moputso.+
27 Ka tumelo o ile a tloga Egipita,+ eupša a sa boife bogale bja kgoši,+ gobane o ile a tšwela pele a tiile go etša ge eka o bona Yo a sa bonagalego.+
28 Ka tumelo o ile a bina paseka+ le go gašwa ga madi,+ e le gore mofediši a se ke a gobatša maitšibulo a bona.+
29 Ka tumelo ba ile ba phatša Lewatle le Lehwibidu go etša eka ke nageng e omilego,+ eupša Baegipita ge ba leka go feta ba ile ba metšwa ke lewatle leo.+
30 Ka tumelo merako ya Jeriko e ile ya wa ka morago ga ge e dikologilwe ka matšatši a šupago.+
31 Ka tumelo Rahaba+ wa mogweba-ka-mmele ga se a hwa le bao ba dirilego ka go se kwe, gobane a amogetše dihlodi ka khutšo.+
32 Ke tla iša pele ka go re’ng? Gobane ke tla felelwa ke nako ge nka iša pele ke laodiša ka Gideone,+ Baraka,+ Simisone,+ Jefeta,+ Dafida+ gotee le Samuele+ le baporofeta ba bangwe.+
33 Ba fentše mebušo ka tumelo,+ ba dira se se lokilego,+ ba hwetša dikholofetšo,+ ba thiba melomo ya ditau,+
34 ba tima matla a mollo,+ ba phonyokga ntlha ya tšhoša,+ ba dirwa ba matla go tloga boemong bja go fokola,+ ba ba bagale ntweng+ gomme ba ba ba rakediša madira a bego a hlasela.+
35 Basadi ba amogetše bahu ba bona ka tsogo;+ eupša banna ba bangwe ba ile ba tlaišwa gobane ba be ba ka se amogele go lokollwa ka topollo e nngwe, e le gore ba fihlelele tsogo e kaone.
36 Ee, ba bangwe ba lekilwe ka go kwerwa le go otlwa, ee, go feta moo ba otlwa ka diketane+ le dikgolego.+
37 Ba ile ba kgatlwa ka maswika,+ ba lekwa,+ ba segakanywa ka diripa tše pedi, ba bolawa+ ka tšhoša, ba sepela ba apere matlalo a dinku+ le a dipudi, mola ba be ba le bohloking,+ ba le masetlapelong+ e bile ba swerwe gampe;+
38 gomme lefase le be le sa ba swanela. Ba ile ba ralala maganateng, dithabeng, maweng le meleteng+ ya lefase.
39 Lega go le bjalo, ba ka moka gaešita le ge ba ile ba hlatselwa gabotse ka baka la tumelo ya bona, dikholofetšo ga se tša phethagala mehleng ya bona,+
40 ka ge Modimo a bone e sa le pele se sengwe se sekaone+ bakeng sa rena,+ e le gore ba se ke+ ba dirwa ba phethagetšego+ ka ntle le rena.+
^ Goba, “tsela yeo dilo di rulagantšwego ka yona.” Ka Segerika ke, aionas.
^ Phetolelo ya lentšu ka lentšu e re, “peu.”
^ Phetolelo ya lentšu ka lentšu e re, “marapo.”
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D58%26Chapter%3D11%26wtlocale%3DSE%26srcid=share⊂ject=Bala Beibele Inthaneteng